Talous- ja sosiaalikomitean lausunto aiheesta : - "Ehdotus neuvoston asetukseksi (EY) maatalouden rakenteiden tehokkuuden parantamisesta", - "Ehdotus neuvoston asetukseksi (EY) maataloustuotteiden jalostamisen ja kaupan pitämisen edellytysten parantamisesta", ja - "Ehdotus neuvoston asetukseksi (EY) tuottajaryhmistä ja niiden liitoista"



Virallinen lehti nro C 204 , 15/07/1996 s. 0038



Talous- ja sosiaalikomitean lausunto aiheesta: - "Ehdotus neuvoston asetukseksi (EY) maatalouden rakenteiden tehokkuuden parantamisesta", - "Ehdotus neuvoston asetukseksi (EY) maataloustuotteiden jalostamisen ja kaupan pitämisen edellytysten parantamisesta", ja - "Ehdotus neuvoston asetukseksi (EY) tuottajaryhmistä ja niiden liitoista" (96/C 204/12) Neuvosto päätti 1. huhtikuuta 1996 Euroopan talousyhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainituista ehdotuksista. Asian valmistelusta vastannut maa- ja kalatalousjaosto antoi lausuntonsa 11. huhtikuuta 1996. Esittelijänä oli José Bento Gonçalves. Talous- ja sosiaalikomitea hyväksyi 24. ja 25. huhtikuuta 1996 pitämässään 335. täysistunnossa (huhtikuun 24. päivän kokouksessa) seuraavan lausunnon. Äänestyksessä annettiin 102 ääntä puolesta, 3 vastaan ja 15 pidättyi äänestämästä. 1. Ehdotusten pääsisältö 1.1. Otsakkeessa mainitut kolme ehdotusta tähtäävät siihen, että maatalouden rakenteita koko Euroopan unionin alueella koskevat standardit tulisivat nykyistä selkeämmiksi ja luettavammiksi. Tämä on välttämätöntä maaseudun talouden parantamiseen tähtäävien tavoitteiden saavuttamiseksi. 1.2. Ehdotusten sovellusalaan kuuluvat etenkin yhteisön tavoitteen 5a mukaisilla alueilla sijaitsevat tilat. Niitä koskevien perusasetusten numerot ovat (ETY) N:o 1360/78, (ETY) N:o 866/90 ja (ETY) N:o 2328/91 ja hyväksymisvuodet vastaavasti 1978, 1990 ja 1991. 1.3. Nyt käsillä olevassa ehdotuksessa vain kootaan yhteen eri säädökset ja kodifioidaan ne päivittämällä niihin liittyvät eri tekstit, ilmaisemalla ne aiempaa selkeämmällä ja avoimemmalla tavalla ja saattamalla ne näin nykyistä helpommin tarvitsijoiden ulottuville. 2. Erityistä 2.1. Komission ehdotuksessa neuvoston asetukseksi (KOM(95) 434 lopull.) ja komitean lausunnossa (CES 1452/95) todettujen seikkojen ja asetettujen periaatteiden mukaisesti komitea katsoo, että komission olisi hyödynnettävä nykyistä kodifikaatiotyötä tuottajajärjestöjä koskevan lainsäädännön kehittämiseksi erityisesti hedelmä- ja vihannesalalla. 2.1.1. Parannukset tulisi sisällyttää ehdotukseen neuvoston asetukseksi tuottajaryhmistä ja niiden liitoista (KOM(96) 58 lopull. 96/0046), ja jäsenvaltioiden olisi yksinkertaistettava maatalousosuuskuntien tunnustamista tuottajajärjestöiksi, jotta voitaisiin hyödyntää mahdollisimman hyvin niiden huomattavaa ja pitkäaikaista kokemusta alalla rajoittamatta kuitenkaan muiden kyseeseen tulevien, oikeudelliselta rakenteeltaan erilaisten yhteisöjen tasa-arvoista kohtelua. 2.1.2. Tulisi myös tehdä nimenomaan mahdolliseksi, että tuottajaryhmien liitot koostuvat vain EU:ssa toimivista rekisteröidyistä maataloustuottajista ja maatalousosuuskunnista samoin kuin osuuskuntien yhteenliittymistä. 3. Komitea kannattaa komission ehdotusta yllä kohdassa 2 esitetyin parannuksin. Bryssel, 24. huhtikuuta 1996. Talous- ja sosiaalikomitean puheenjohtaja Carlos FERRER